Milet I 3, 140C
Region: Asia Minor — Ionia

φαιστιων. ταδε συνεθεντο φαιστιοι και μιλησιοι κοσμιοντων των συμ μητιοχω[ι] εμ φαιστωι εμ μιλητωι δε στεφανηφορου δημητριου σωμ[α] ελευθερον μη ωνεισθω ο μιλησιος φαιστιον μηδ ο φαιστιος μιλ[η]σιον αμ μη κελομενου πριαται αν δε κελομενου πριαται τας ισων[ι]ας απολυσατω αν δε μη κελομενου πριαται απαγεσθω ο τε φαιστιος εγ μιλητου και ο μιλησιος εκ φαιστου αν δε τις δουλον πριαται ωναι και πρασει και μη ανδραποδιξηται αποδους ταν τιμαν ο εφαψαμενος οσου επριατο τωι εχοντι το σωμα αγαγεσθω. αν δε τι αντιλεγωσιν περι οτινοσουν κρινειν εμ μιλητωι μεν τους του εμποριου επιμελητας πενθ αμεραν εμ φαιστωι δε το δικαστηριον το πολιτικον πενθ αμεραν. τας δε πραξεις ειναι εμ μιλητωι μεν κατα τον νομον των του εμποριου επιμελητων εμ φαιστωι δε τους κοσμους πραξαντας αποδουναι τροπωι ωι αμ βουλωνται εν αμεραις δεκα αφ ας κα καταδικασθηι. αναγραψαι δε τας συνθηκας εμ φαιστωι μεν εις το πρυτανειον εμ μιλητωι δε εις το ιερον του απολλωνος. κατα ταυτα ματαλιοι πολυρηνιοι.